ai4bharat/Pralekha huggingface dataset:
पंतप्रधान कार्यालय
देशांतर्गत उत्पादित गॅस मूल्यनिर्धारण विषयक मार्गदर्शक तत्वांमध्ये सुधारणा करण्याच्या मंत्रिमंडळाच्या निर्णयाची पंतप्रधानांनी केली प्रशंसा
आंतरराष्ट्रीय बाजारातल्या गॅसच्या वाढलेल्या किमतींचा भारतातल्या गॅसच्या किंमतींवर होणारा परिणाम कमी करून ग्राहकांच्या हिताचे रक्षण करण्याच्या केंद्रीय मंत्रिमंडळाच्या निर्णयाची पंतप्रधान नरेंद्र मोदी यांनी प्रशंसा केली आहे.
केंद्रीय पेट्रोलियम आणि नैसर्गिक वायू मंत्री हरदीप सिंह पुरी यांनी केलेलं ट्विट सामायिक करून पंतप्रधान ट्विटच्या माध्यमातून म्हणाले की:-
“देशांतर्गत उत्पादित गॅस मूल्यनिर्धारण विषयक मार्गदर्शक तत्वांमध्ये सुधारणा करण्याशी संबंधित मंत्रिमंडळाच्या निर्णयामुळे ग्राहकांना अनेक लाभ मिळणार आहेत. या क्षेत्राच्या विकासासाठी ही सकारात्मक घडामोड आहे.”
रस्ते वाहतूक आणि महामार्ग मंत्रालय
परिवहन सचिवांनी एससीओ देशांशी भारताच्या दळणवळण प्राधान्याबाबत दिली माहिती; कोविड 19 साथीसारख्या आपत्कालीन परिस्थितीत शाश्वत परिवहन संचालन सुनिश्चित करण्याची गरज
रशियाच्या अध्यक्षतेखाली व्हिडिओ कॉन्फेरन्सिंगद्वारे आज एससीओ अर्थात शांघाय सहकार्य संघटनेच्या सदस्य देशांच्या मंत्र्यांच्या झालेल्या 8 व्या बैठकीत रस्ते वाहतूक आणि महामार्ग सचिव गिरीधर अरामने सहभागी झाले होते.
समाजामधील परस्पर विश्वास आणि सहकार्य यासाठी एससीओ देशांसोबत दळणवळणाला भारताचे प्राधान्य याबाबत अरामने यांनी माहिती सांगितली. कुशल परिवहन प्रणालीतील भारताचा अनुभवही सांगितला. कोविड 19 सारख्या आपत्कालीन परिस्थितीमध्ये शाश्वत परिवहन संचालनासाठी आणि सीमा क्षेत्रात आपत्कालीन स्थितीच्या प्रसाराला पायबंद घालण्यासाठी सदस्य देशांच्या परिवहन मंत्रालय/ विभाग स्तरावर समन्वित कृतीची गरज त्यांनी व्यक्त केली.
पंतप्रधान कार्यालय
पंतप्रधानांनी पीक विमा योजनेसंबधी शेतकऱ्यास लिहीले पत्र
बियाणांपासून बाजारापर्यंत शेतकऱ्यांची प्रत्येक अडचण दूर करण्यासाठी सतत प्रयत्न : पंतप्रधान
नवी दिल्ली, 18 मार्च 2021
पंतप्रधान नरेंद्र मोदी यांचा दिनक्रम अगदी भरगच्च असतो, पण अगदी तुरळक लोकांनाच माहिती असेल की जेव्हा त्यांना संधी मिळते तेव्हा आपल्या व्यग्र दिनक्रमातून वेळ काढून ते लोकांची पत्रे वा संदेशांना उत्तरे देण्यात हयगय करत नाहीत. असेच एक पत्र मिळाले आहे, उत्तराखंडातील नैनीतालच्या खीमानंद यांना. त्यांनी नरेंद्र मोदी ॲप  च्या माध्यमातून पंतप्रधानांना संदेश पाठवून पंतप्रधान पीक विमा योजनेची पाच वर्षे पूर्ण झाल्याबद्दल तसेच सरकारच्या इतर प्रयत्नांबद्दल शुभेच्छा दिल्या होत्या. आता पंतप्रधानांनी खीमानंद यांना पत्र लिहून आपले मौल्यवान विचार मांडल्याबद्दल धन्यवाद दिले आहेत.
“कृषीसहित अन्य विविध क्षेत्रात सुधारणा व देशाला विकासाच्या नव्या उंचीवर घेऊन जाण्यासाठी सरकारकडून केल्या जाणाऱ्या प्रयत्नांवर आपण आपले मौल्यवान विचार मांडलेत त्याबद्दल आभार. असे आत्मीय संदेश मला प्राणपणाने देशसेवेला जोडून घेण्यासाठी नवीन ऊर्जा पुरवतात”, असे पंतप्रधान मोदी यांनी पत्रात म्हटले आहे.
पंतप्रधान पीक विमा योजनेच्या यशाचा उल्लेख करताना पंतप्रधानांनी म्हटले आहे की “हवामानातील अनिश्चिततेशी जोडली गेलेली जोखीम कमी करून शेतकरी बंधुभगिनींच्या आर्थिक हिताचे संरक्षण करण्याच्या कामी पंतप्रधान पीक विमा योजना सातत्याने प्रमुख भूमिका बजावत आहे. शेतकरी लाभाच्या या विमा योजनेचा फायदा आज कोट्यवधी शेतकरी घेत आहेत. “
शेती व शेतकरी कल्याणाचा संकल्प सोडलेल्या सरकारच्या प्रयत्नांचा उल्लेख करत पंतप्रधान मोदींनी पत्रात पुढे लिहीले आहे की, “मागील पाच वर्षात व्यापक संरक्षण व पारदर्शक दावा निकाल प्रक्रियेच्या माध्यमातून ही योजना शेतकरी कल्याणाशी समर्पित आमच्या संकल्पित प्रयत्नांचे व ठाम निश्चयाचे प्रमुख उदाहरण बनून उभी आहे.आज बियाणांपासून बाजारापर्यंत शेतकरी बंधूभगिनींच्या लहानमोठ्या अडचणी दूर करण्यासाठी तसेच अन्नदात्याची समृद्धी व शेतीची प्रगती निश्चित करण्यासाठी सतत प्रयत्न केले जात आहेत.”
याबरोबरच देशाच्या प्रगतीत देशवासियांचे योगदान व त्यांची भूमिका यांची स्तुती करताना पंतप्रधानांना लिहिले आहे की, “सर्वांगिण व सर्वस्पर्शी विकासाचा दृष्टीकोन घेऊन देश आज एक सशक्त, समृद्ध व आत्मनिर्भर भारताच्या निर्माणाकडे वेगाने मार्गक्रमणा करत आहे. सर्व देशवासियांच्या विश्वासाच्या उर्जेने देश राष्ट्रीय लक्ष्य साधण्यासाठी एकनिष्ठ आहे आणि देशाला जगात एका नवीन उंचीवर घेऊन जाण्यासाठी आपले प्रयत्न यापुढे आधिक वेग घेतील याचा मला पूर्ण विश्वास आहे”
याआधी खीमानंद यांनी पंतप्रधान मोदींना आपल्या संदेशात पीक विमा योजनेने पाच यशस्वी वर्षे पूर्ण केल्याबद्दल शुभेच्छा दिल्या होत्या. पंतप्रधानांच्या नेतृत्वाखाली सरकार विविध कल्याणकारी योजनांच्या माध्यमातून नागरिकांची उन्नती व राष्ट्राची प्रगती व्हावी यासाठी सातत्याने प्रयत्न करत आहे असेही खीमानंदांनी म्हटले होते.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
पंतप्रधान कार्यालय
भाऊबीजेनिमित्त देशवासियांना पंतप्रधानांच्या शुभेच्छा
(नवी दिल्ली, 29 ऑक्टोबर 2019
भावा-बहिणींमधील स्नेह आणि प्रेमाचे प्रतीक असलेल्या ‘भाऊबीज’ या सणानिमित्त पंतप्रधान नरेंद्र मोदी यांनी देशवासियांना आज खूप-खूप शुभेच्छा दिल्या आहेत. या पवित्र दिनी आपसांतील नातेसंबंध अधिकाधिक दृढ व्हावेत, अशी कामना पंतप्रधान मोदी यांनी व्टिटरव्दारे व्यक्त केली आहे.
S.Thakur/S.Bedekar/P.Kor
आरोग्य आणि कुटुंब कल्याण मंत्रालय
कोविड-19 विषयी अद्ययावत माहिती
भारतात उपचाराधीन रुग्णसंख्येत घट होऊन ही संख्या 7,98,656 झाली आहे, 73 दिवसांनी ही संख्या 8 लाखापेक्षा कमी
गेल्या 24 तासात देशात 62,480 नव्या रुग्णांची नोंद
देशात आतापर्यंत एकूण 2,85,80,647 कोरोनामुक्त
गेल्या 24 तासात 88,977 रुग्ण कोरोनातून बरे झाले.
दैनंदिन नव्या रुग्णांपेक्षा दैनंदिन बरे होणाऱ्यांची संख्या, सलग 36 व्या दिवशी जास्त
रुग्ण बरे होण्याचा दर 96.03%
साप्ताहिक पॉझीटीव्हिटी दर 5% पेक्षा कमी, सध्या हा दर 3.80%
दैनंदिन पॉझीटीव्हिटी दर 3.24%,सलग 11 व्या दिवशी हा दर 5% पेक्षा कमी
चाचण्यांच्या क्षमतेत वाढ, एकूण 38.71कोटी चाचण्या करण्यात आल्या.
राष्ट्रव्यापी लसीकरण मोहिमेंतर्गत 26.89 कोटी लसीच्या मात्रा देण्यात आल्या.
कौशल्य विकास आणि उद्यमशीलता मंत्रालय
कामाख्यानगर कौशल महोत्सवामधून ओडिशातील तरुणांना एका दिवसात नोकरीच्या 1200 संधी
कौशल्य विकास आणि उद्योजकता मंत्रालयाने आपल्या धोरणात्मक अंमलबजावणीतून आणि ज्ञान भागीदार असलेल्या, राष्ट्रीय कौशल्य विकास महामंडळ यांनी ओडीशातल्या सारंगधर स्टेडियम,कामाख्यानगर स्टेडियम ढेंकनाल येथे आज आयोजित केलेल्या कौशल्य महोत्सवाला तरुणांचा मोठा प्रतिसाद मिळाला आणि दिवसभरात हजारोच्या संख्येने नोंदणी झाली. आपल्या तरुणांची कौशल्ये आणि संधी यांची सांगड घालण्यावर आणि भारताला जगातील कौशल्य केंद्र बनविण्यावर भर देण्याच्या पंतप्रधान नरेंद्र मोदीं यांच्या आवाहनाला अनुसरून याचे आयोजन करण्यात आले होते. या मेळाव्यात 20 पेक्षा अधिक विविध क्षेत्रातील 70 हून अधिक कंपन्यांनी ओडिशातील तरुणांसाठी अप्रेंटिसशिप  आणि नोकरीच्या असंख्य संधी उपलब्ध केल्या.
या कार्यक्रमाचे उद्घाटन केंद्रीय शिक्षण आणि कौशल्य विकास मंत्री धर्मेंद्र प्रधान यांच्या हस्ते झाले.
ही एक अशा कार्यक्रमाची मालिका असेल जी राज्यामध्ये वेळोवेळी आयोजित केली जाईल, ज्यामधून ओडिशातील स्थानिक तरुणांना आणि समुदायांना नोकरीच्या अनेक संधी उपलब्ध होतील.
कृषी मंत्रालय
खरीप पिकांमध्ये डाळींच्या लागवडीखालच्या क्षेत्रात गेल्या वर्षीच्या तुलनेत 2.5 पटींनी वाढ; तेलबियांच्या लागवडीखालच्या क्षेत्रातही वाढ
भात, भरड तृणधान्ये आणि कपाशीच्या लागवडीतही वाढ
नवी दिल्ली, 10 जुलै 2020
कृषी, सहकारी आणि शेतकरी कल्याण मंत्रालय, भारत सरकार हे कोविड-19 महामारी दरम्यान शेतकरी आणि कृषी क्षेत्रासाठी,शेतीसंबधीत अनेक लाभदायक उपाययोजनांची अंमलबजावणी करत आहे.
खरीप पिकांच्या लागवडीखाली येणाऱ्या जमिनीच्या क्षेत्रफळातसमाधानकारक वाढ झाली आहे. त्याची माहिती खालील प्रमाणे:
उन्हाळी पिकांच्या लागवडीखाली येणाऱ्या जमिनीचे क्षेत्रफळ
भात: यावर्षी 120.77 लाख हेक्टर क्षेत्रफळ उन्हाळी भाताच्या लागवडीखाली आणले आहे. गेल्या वर्षी याच मोसमात हे क्षेत्र 95.73 लाख हेक्टर एवढे होते.
डाळी: यावर्षी 64.25 लाख हेक्टर क्षेत्रफळ डाळींच्या लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 24.49 लाख हेक्टर एवढे होते.
भरड तृणधान्ये: यावर्षी 93.24 लाख हेक्टर क्षेत्रफळ भरड तृणधान्यांच्या लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 71.96 लाख हेक्टर एवढे होते.
तेलबिया: यावर्षी 139.37 लाख हेक्टर क्षेत्रफळ तेलबियांच्यालागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 75.27 लाख हेक्टर एवढे होते.
उस : यावर्षी 50.89 लाख हेक्टर क्षेत्रफळ उसाच्यालागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 50.59 लाख हेक्टर एवढे होते.
ताग आणि अंबाडी : यावर्षी 6.87 लाख हेक्टर क्षेत्रफळ ताग आणि अंबाडी लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 6.82 लाख हेक्टर एवढे होते.
कपास : यावर्षी 104.82 लाख हेक्टर क्षेत्रफळ कपाशीच्या लागवडीखाली आणले आहे. त्या तुलनेत गेल्या वर्षी याच मोसमात हे क्षेत्र 77.71 लाख हेक्टर एवढे होते.
लागवडीखालील क्षेत्रफळाची सविस्तर माहिती
U.Ujgare/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
पंतप्रधान कार्यालय
ऑस्ट्रेलियाचे व्यापार आणि पर्यटन मंत्री डॉन फॅरेल यांनी सांगितलेला एक किस्सा पंतप्रधानांनी ट्वीटमधून केलेला सामाईक
नवी दिल्ली, 12 मार्च 2023
भारत आणि ऑस्ट्रेलिया यांच्यातील समृद्ध सांस्कृतिक संबंधांविषयीचा एक ट्वीट थ्रेड पंतप्रधानांनी शेयर केला आहे. ऑस्ट्रेलियाचे पंतप्रधान अँथनी अल्बानिज यांच्या सन्मानार्थ ठेवलेल्या मेजवानीच्या वेळी, व्यापार आणि पर्यटन मंत्री डॉन फॅरेल यांनी हा किस्सा सांगितला होता.
पंतप्रधानांनी ट्वीट केले आहे.
"माझे मित्र, पंतप्रधान @AlboMP यांच्या सन्मानार्थ दिलेल्या मेजवानीच्या वेळी, ऑस्ट्रेलियाचे व्यापार आणि पर्यटन मंत्री डॉन फॅरेल यांनी हा अतिशय रोचक किस्सा सांगितला होता. ते जेव्हा इयत्ता पहिलीत होते, तेव्हा त्यांच्या शिक्षिका श्रीमती एबर्ट यांचा त्यांच्यावर खूप प्रभाव होता, आपल्या शिक्षणाचा पाया मजबूत करण्याचे श्रेय ते आपल्या या शिक्षिकेलाच देतात.
या श्रीमती एबर्ट, त्यांचे यजमान आणि त्यांची कन्या लिओनी 1950 च्या दशकात भारतातील गोव्यातून अॅडलेडमध्ये स्थलांतरित झाले आणि ऑस्ट्रेलियातील अॅडलेड इथल्या शाळेत त्या शिकवू लागल्या. त्यांची कन्या लिओनी पुढे दक्षिण ऑस्ट्रेलियाच्या शिक्षक संघटनेची अध्यक्षही बनली.
भारत आणि ऑस्ट्रेलियातील समृद्ध आणि प्रदीर्घ अशा संबंधांविषयीचा हा किस्सा ऐकून मला फार आनंद झाला. तसेच कोणी जेव्हा आपल्या शिक्षकांविषयी इतक्या आत्मीयतेने बोलते, तेव्हा ते ही एक वेगळे समाधान देणारे असते.”N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
लेबनान मधील बैरुत शहरात झालेल्या भीषण स्फोटाबद्दल पंतप्रधानांकडून शोक व्यक्त
नवी दिल्ली, 5 ऑगस्ट 2020
लेबनान मधील बैरुत शहरात झालेल्या भीषण स्फोटाबद्दल पंतप्रधानांनी शोक व्यक्त केला आहे.
"लेबनान मधील बैरुत शहरात झालेल्या भीषण स्फोटाबद्दल धक्का बसला असून या दुर्घटनेमुळे झालेल्या वित्त हानीबद्दल दुःख झाले आहे. या स्फोटात मृत्यू झालेल्या व्यक्तींच्या कुटुंबियांप्रती आणि जखमींबद्दल मी सहवेदना व्यक्त करतो", असे पंतप्रधानांनी म्हटले आहे.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
सैन्यदलात नव्या शस्त्रास्त्रांचा समावेश
नवी दिल्ली, 24 मार्च 2021
भारतीय सैन्यदलात नवी लढाऊ विमाने आणि शस्त्रास्त्रांचा समावेश करणे ही एक सातत्याने सुरु असलेली प्रक्रिया आहे. या प्रक्रीयेअंतर्गत सैन्यदलात समाविष्ट करण्यात आलेल्या काही महत्वाच्या शस्त्रास्त्रांची माहिती खालीलप्रमाणे :-
भारतीय लष्कर:
 चिता हेलिकॉप्टर.
 अत्याधुनिक हलकी हेलिकॉप्टर्स  मार्क 0/I/II/III.
 अत्याधुनिक हलकी हेलिकॉप्टर्स .
 20 मीमी टूरेट गन–ALH प्लॅटफॉर्म युक्त 
 70 मीमी टूरेट गन – ALH प्लॅटफॉर्म युक्त .
भारतीय नौदल :
 डोर्नियर 228 लढावू विमान
 अत्याधुनिक हलकी हेलिकॉप्टर्स 
 चेतक हेलिकॉप्टर्स
 P81 लढाऊ विमान
भारतीय हवाई दल:
 राफेल लढाऊ विमाने
 हलकी लढाऊ विमाने
 C-17 आणि C-130 वाहतूक लढाऊ विमाने
 चिनूक आणि अपाचे हेलिकॉप्टर्स
सैन्यदलात LCH आणि LUH श्रेणीची हेलीकॉप्टर्स समाविष्ट करुन “आत्मनिर्भर भारताला” प्रोत्साहन देण्यास केंद्र सरकार कटिबद्ध आहे.
फेब्रुवारी 2021 पर्यंत,सरकारने संरक्षण क्षेत्रात विविध उपकरणे आणि इतर वस्तूंच्या निर्मितीसाठी 523 औद्योगिक परवाने जारी केले आहेत.
संरक्षण राज्यमंत्री श्रीपाद नाईक यांनी आज लोकसभेत ही माहिती दिली.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
अणुऊर्जा विभाग
अणुउर्जा निर्मिती
नवी दिल्ली, 23 मार्च 2022
विद्यमान शतक संपेपर्यंत  अणुउर्जा निर्मितीचे लक्ष्य अजून निर्धारित केलेले नाही. सद्यस्थितीला असलेली 6780 मेगावॉट अणुउर्जा निर्मिती क्षमता, वर्ष 2031 पर्यंत 22480 मेगावॉट पर्यंत वाढविण्याचे उद्दिष्ट निश्चित केले आहे.
सध्या निर्मिती अवस्थेत असलेल्या 8700 मेगावॉट क्षमतेच्या प्रकल्पांखेरीज केंद्र सरकारने फ्लीट प्रकारातील प्रत्येकी 700 मेगावॉट क्षमतेच्या स्वदेशी पीएचडब्ल्यूआर प्रकारच्या 10 प्रकल्पांच्या उभारणीसाठी प्रशासकीय परवानग्या आणि आर्थिक मंजुरीसाठी मान्यता दिली आहे. सध्या निर्मिती अवस्थेत असलेले तसेच मंजूर झालेले अणुउर्जा प्रकल्प पूर्ण झाल्यानंतर वर्ष 2031 पर्यंत देशातील एकूण अणुउर्जा निर्मिती 22480 मेगावॉटवर पोहोचेल. यामध्ये भाविनी द्वारे लागू होत असलेल्या 500 मेगावॉट निर्मिती क्षमतेच्या प्रोटोटाईप फास्ट ब्रीडर रिअॅक्टर प्रकल्पाचा समावेश आहे.
आतापर्यंत मंजूर झालेल्या प्रकल्पांशिवाय सरकारने खालील पाच नव्या ठिकाणी अणुउर्जा निर्मिती प्रकल्प उभारण्यासाठी ‘तत्वतः’ मंजुरी घेतली आहे:
|
|
Site & Location
|
|
Capacity 
|
|
In Cooperation With
|
|
Jaitapur, Maharashtra
|
|
6 X 1650
|
|
France
|
|
Kovvada, Andhra Pradesh
|
|
6 X 1208
|
|
United States of
America
|
|
Chhaya, MithiVirdi, Gujarat
|
|
6 X 1000|
|
Haripur, West Bengal
|
|
6 X 1000|
|
Russian Federation
|
|
Bhimpur, Madhya Pradesh
|
|
4 X 700
|
|
Indigenous
'’ किरकोळ क्षमता
केंद्रीय कार्मिक, सार्वजनिक तक्रार निवारण आणि निवृत्तीवेतन राज्यमंत्री तसेच पंतप्रधान कार्यालयातील राज्यमंत्री डॉ. जितेंद्र सिंग यांनी आज लोकसभेत दिलेल्या लेखी उत्तरात ही माहिती दिली.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
पंजाबच्या होशियारपूर इथं झालेल्या अपघातातील जीवित हानी बद्दल पंतप्रधानांनी व्यक्त केला शोक
पंजाबच्या होशियारपूर इथं अपघातात झालेल्या जीवितहानी बद्दल पंतप्रधान नरेंद्र मोदी यांनी तीव्र शोक व्यक्त केला आहे. पंजाबच्या होशियारपूर इथं अपघातात बळी पडलेल्यांना मोदी यांनी पंतप्रधान राष्ट्रीय सहाय्यता निधी  च्या माध्यमातून अनुदान जाहीर केलं आहे.
एका ट्विटच्या माध्यमातून पंतप्रधान कार्यालयाने माहिती दिली आहे की..
पंजाबच्या होशियारपूर इथं अपघातात झालेल्या जीवितहानी बद्दल दुःख व्यक्त करत पंतप्रधान @narendramodi यांनी PMNRF च्या माध्यमातून मृतांच्या वारसांना प्रत्येकी रुपये दोन लाख एवढं अनुदान जाहीर केलं आहे. अपघातात जखमी झालेल्यांना 50 हजार रुपये आर्थिक सहाय्य केलं जाईल.
माहिती आणि प्रसारण मंत्रालय
राष्ट्रीय हेल्पलाईन क्रमांकाच्या प्रचारासाठी नियमावली
(प्राईम टाईम मध्ये ठराविक अंतराने बातम्या किंवा इतर सुयोग्य मार्गाद्वारे खालील राष्ट्रीय हेल्पलाईन क्रमांकाविषयी जनजागृती करण्यासाठी माहिती व प्रसारण मंत्रालयाने आज सर्व खासगी दूरचित्रवाणी वाहिन्यांना सूचनावली जाहीर केली आहे.
|
|
1075
|
|
National Helpline no. of Ministry of Health and Family Welfare
|
|
1098
|
|
Child Helpline No. of the Ministry of Women and Child Development
|
|
14567
|
|
Senior Citizens Helpline of the Ministry of Social Justice and Empowerment
(NCT Delhi, Karnataka, Madhya Pradesh, Rajasthan, Tamil Nadu,
Telangana, Uttar Pradesh and Uttarakhand)
|
|
08046110007
|
|
Helpline No. of NIMHANS for psychological support
हे राष्ट्रीय हेल्पलाईन क्रमांक नागरिकांच्या हितासाठी शासनाने तयार केले असून त्याचा प्रचार केला जात आहे.
कोविड उपचार नियमावली, कोविड अनुरूप वर्तन आणि लसीकरण अशा तीन महत्वाच्या मुद्द्यांबाबत जनजागृती करण्यासाठी सरकारने गेल्या कित्येक महिन्यांपासून विविध साधने व मुद्रित माध्यम, दूरचित्रवाणी, आकाशवाणी आणि समाज माध्यमांसारख्या माध्यमांद्वारे जनजागृती केली असल्याचे या सूचनावलीतून अधोरेखित होत आहे.
या महामारीच्या विरूद्ध लढा देण्यासाठी सरकारच्या प्रयत्नांना पूरक ठरविण्यात महत्त्वपूर्ण भूमिका बजावल्याबद्दल आणि लोकांमध्ये उपरोक्त तीन गोष्टींविषयी जागरूकता निर्माण केल्याबद्दल ही सूचनावली खासगी दूरचित्रवाणी वाहिन्यांना श्रेय देते. खासगी दूरचित्रवाणी वाहिन्यांनी हे कार्य पुढे नेण्यासाठी आवाहन करण्यात आले असून राष्ट्रीय पातळीवरील चार हेल्पलाईन क्रमांकांबाबत जागरूकता वाढविण्याचा सल्ला त्यांना देण्यात आला आहे.
कोळसा मंत्रालय
देशातील कोळसा साठ्यांची उपलब्धता
नवी दिल्ली, 23 मार्च 2023
कोल इन्व्हेंटरी ऑफ इंडियाने एक एप्रिल 2022 रोजी जारी केलेल्या आकडेवारीनुसार, देशातील कोळशाच्या स्त्रोतांची यादी खालीलप्रमाणे आहे:

|
|
Measured
|
|
Indicated
|
|
Inferred
|
|
Total
|
|
187105.32
|
|
147252.18
|
|
27053.96
|
|
361411.46
GSI द्वारे 01 एप्रिल- 2022 रोजी प्रकाशित केलेल्या भारतातील कोळशाच्या यादीनुसार, 1950 पासून 2021-22 पर्यंत देशात एकत्रित कोळसा उत्पादन 18076.13 दशलक्ष टन इतके झाले आहे.

|
|
Year
|
|
2019-20
|
|
2020-21
|
|
2021-22
|
|
Coal Production
|
|
602.14
|
|
596.22
|
|
622.63
कोल इंडिया लिमिटेडने गेल्या तीन आर्थिक वर्षात केलेल्या कोळसा उत्पादनाची आकडेवारी खालीलप्रमाणे:

|
|
Year
|
|
2019-20
|
|
2020-21
|
|
2021-22
|
|
Coal Imported by India
|
|
248.54
|
|
215.25
|
|
208.93
कोल इंडिया लिमिटेडने कोळशाचे उत्पादन वाढवण्यासाठी गेल्या काही काळात हाती घेतलेल्या उपक्रमांची सविस्तर माहिती खालीलप्रमाणे-
1.सीआयएल त्यांच्या भूमिगत खाणींमध्ये, प्रामुख्याने जिथे सतत खाण कामगार असतील तिथे, शक्य असेल तेव्हा मोठ्या प्रमाणावर उत्पादन करण्याचे तंत्रज्ञान अवलंबत आहे. सीआयएलने हायवॉल खाणींमध्ये देखील मोठ्या प्रमाणात काम करण्याची देखील योजना आखली आहे. तसेच, शक्य असेल तिथे सीआयएल मोठ्या क्षमतेच्या भूमिगत खाणींचेही नियोजन करत आहे.
2.आपल्या ओपन कास्ट म्हणजे खुल्या खाणींमध्ये, सीआयएलने त्यांच्या खाणींमध्ये उच्च क्षमतेचे उत्खनन करणारे, डंपर आणि सरफेस मायनर्स अशा अत्याधुनिक तंत्रज्ञान साधनांचा अवलंब केला आहे. सात मोठ्या खाणींमध्ये प्रायोगिक स्तरावर डिजिटायझेशन करण्याचा प्रयत्न केला जात आहे.
3.सीआयएल ने एमडीओ मोडमध्ये 15 खाणी देखील देऊ केल्या आहेत. पुढे, सीआयएलने महसूल वाटणीच्या आधारावर 30 खंडित/अर्धवट सोडलेल्या खाणी पुन्हा खुल्या करण्यासाठी ऑफर केल्या आहेत.
केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी आज लोकसभेत एका लेखी उत्तरात ही माहिती दिली.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
अवजड उद्योग मंत्रालय
उद्योगाच्या सर्वसमावेशक आणि निरंतर विकासासाठी केन्द्रसरकारने केल्या उपाययोजना
नवी दिल्ली, 8 फेब्रुवारी 2022
धोरणकर्ते म्हणून उद्योगाच्या सर्वसमावेशक आणि निरंतर विकासासाठी उपाययोजनांद्वारे अर्थव्यवस्थेची गती कायम ठेवण्याचा आणि सुधारण्याचा प्रयत्न केंद्र सरकार करत असते. अलीकडेच वाहन उद्योग क्षेत्राला पाठबळ देण्यासाठी खालील उपाययोजना जाहीर केल्या आहेत:
प्रगत ऑटोमोटिव्ह तंत्रज्ञान उत्पादनांच्या देशांतर्गत उत्पादनाला चालना देण्यासाठी आणि ऑटोमोटिव्ह उत्पादन मूल्य साखळीत गुंतवणूक आकर्षित करण्यासाठी भारतातील वाहन उद्योग आणि त्याच्या घटक उद्योगासाठी उत्पादन सलग्न प्रोत्साहन  योजनेला सरकारने मंजूरी दिली आहे. यासाठी पाच वर्षांच्या कालावधीकरता 25,938 कोटी रुपयांची तरतूद केली आहे.
जुनी आणि वापरण्यास अयोग्य वाहने टप्प्याटप्प्याने काढून टाकण्यासाठी ऐच्छिक वाहन मोडीत काढण्याच्या धोरणाची घोषणा.
घाऊक, आणि किरकोळ व्यापार आणि वाहनांची दुरुस्ती एमएसएमई विकास कायद्याच्या कक्षेत आणली आहे. याशिवाय, देशात इलेक्ट्रिक वाहनांचा अवलंब करण्यासाठी सरकारने पुढील पावले उचलली आहेत:
वाहनउद्योग आणि ऑटोसाठीच्या उत्पादन सलग्न प्रोत्साहन  योजनेअंतर्गत इलेक्ट्रिक वाहने समाविष्ट आहेत.
सरकारने 12 मे 2021 रोजी देशातील बॅटरीच्या किमती कमी करण्यासाठी प्रगत रासायनीक सेलच्या  उत्पादनासाठी उत्पादन सलग्न प्रोत्साहन  योजनेला मान्यता दिली. बॅटरीच्या किमतीत घट झाल्यामुळे इलेक्ट्रिक वाहनांची किंमत कमी होईल.
इलेक्ट्रिक वाहनांवरील जीएसटी 12% वरून 5% करण्यात आला आहे; इलेक्ट्रिक वाहनांसाठीच्या चार्जर/चार्जिंग स्टेशनवरील जीएसटी 18% वरून 5% करण्यात आला आहे.
बॅटरीवर चालणाऱ्या वाहनांना हिरव्या रंगाची परवाना पट्टी दिली जाईल आणि त्यांना परवान्यासंबंधित आवश्यकतांमधून सूट दिली जाईल अशी घोषणा रस्ते वाहतूक आणि महामार्ग मंत्रालयाने  केली आहे.
केंद्रीय रस्ते वाहतूक आणि महामार्ग मंत्रालयने एक अधिसूचना जारी करून राज्यांना इलेक्ट्रिक वाहनांवरील पथकर माफ करण्याचा सल्ला दिला, त्यामुळे इलेक्ट्रिक वाहनांवरील प्रारंभिक खर्च कमी होण्यास मदत होईल.
अवजड उद्योग राज्यमंत्री कृष्ण पाल गुर्जर यांनी आज लोकसभेत एका लेखी उत्तरात ही माहिती दिली.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
ग्राहक व्यवहार, अन्न आणि सार्वजनिक पुरवठा मंत्रालय
12 नोव्हेंबर 2022 रोजी देशभर राष्ट्रीय लोक अदालतीचं आयोजन
प्रलंबित प्रकरणांचा सामंजस्याने निपटारा करण्याच्या उद्देशाने देशभरात 12 नोव्हेंबर 2022 रोजी राष्ट्रीय लोक अदालतीचं आयोजन करण्यात आले आहे.
महाराष्ट्रात पाच जिल्ह्यांमध्ये राष्ट्रीय लोक अदालत आयोजित केली जाणार आहे. 2,020 प्रलंबित प्रकरणांसह जळगाव, 2,337 प्रलंबित प्रकरणांसह नागपूर, 5,488 प्रलंबित प्रकरणांसह नांदेड, 3,636 प्रलंबित प्रकरणांसह ठाणे आणि 2,834 प्रलंबित प्रकरणांसह मुंबई  या जिल्ह्यांचा समावेश आहे.
लोक अदालत प्रणालीचे लाभ पाहता यादिवशी परस्पर सामंजस्याने मोठ्या प्रमाणावर ग्राहकांच्या तक्रारींचे निवारण होण्याची अपेक्षा आहे.
लोक अदालतीसाठीच्या पूर्वतयारीला आरंभ झाला असून ज्या प्रकरणांचा निपटारा परस्पर सामंजस्याने होऊ शकतो आणि जी प्रकरणे लोकअदालतीकडे पाठवता येतील अशा प्रलंबित प्रकरणांची यादी तयार करण्याचे आदेश सर्व ग्राहक आयोगांना दिले आहेत. यादी तयार करण्याच्या कामावर विभागाकडून नियमित देखरेख ठेवली जात आहे.
या कार्यक्रमाचा लाभ जास्तीत जास्त ग्राहकांना व्हावा आणि त्याची व्याप्ती वाढावी यासाठी विभाग, एस एम एस आणि ई-मेल च्या माध्यमातून ग्राहक, कंपन्या आणि संस्थांपर्यंत पोहोचत आहे. विभागाकडे आयोगापुढे असलेल्या प्रलंबित प्रकरणांशी संबंधित 3 लाख पक्षांचे दूरध्वनी क्रमांक आणि ई-मेल आहेत. विभागाने 200 हून अधिक प्रलंबित प्रकरणे असलेल्या ग्राहक आयोगांसोबत दूरदृष्य प्रणालीच्या माध्यमातून संपर्क केला आहे.
देशभरात सुमारे 6, 07,996 ग्राहक प्रकरणे प्रलंबित आहेत. राष्ट्रीय ग्राहक विवाद निवारण आयोग  मध्ये जवळपास 22,250 प्रकरणे प्रलंबित आहेत. उत्तर प्रदेशात सर्वाधिक 28,318 आणि महाराष्ट्र राज्यात 18,093 प्रलंबित प्रकरणे आहेत.
आरोग्य आणि कुटुंब कल्याण मंत्रालय
कोविड - 19 विषयक अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 188.65 कोटी मात्रा देण्यात आल्या
भारतात सध्या 17,801 कोरोना रुग्ण उपचाराधीन
उपचाराधीन रुग्णांचे प्रमाण 0.04%
सध्याचा रुग्ण बरे होण्याचा दर 98.74%
गेल्या 24 तासात 2,496 रुग्ण कोरोनामुक्त झाले. देशात आतापर्यंत
एकूण 4,25,30,622 कोरोनामुक्त
गेल्या 24 तासात देशात 3,377 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत 83.69 कोटी चाचण्या करण्यात आल्या गेल्या 24 तासात 4,73,635 चाचण्या करण्यात आल्या
विज्ञान आणि तंत्रज्ञान मंत्रालय
विज्ञान आणि अभियांत्रिकी संशोधन मंडळ  ने आंतरराष्ट्रीय महिला आणि कन्या दिवसानिमित्त विज्ञानातील उत्कृष्टता पुरस्कार 2021 केले जाहीर
नवी दिल्ली, 13 फेब्रुवारी 2021
राष्ट्रीय विज्ञान अकादमीच्या चार युवा महिला प्रशिक्षणार्थींना 2021 साठी विज्ञान आणि अभियांत्रिकी क्षेत्रातील उत्कृष्ट कामगिरी केल्याबद्दल आंतरराष्ट्रीय महिला आणि कन्या दिवसानिमित्त गौरविण्यात आले आहे.
एसईआरबी महिला उत्कृष्टता पुरस्कार म्हणून तीन वर्षांच्या कालावधीसाठी संशोधन संकल्पनेचा अभ्यास आणि पाठपुरावा करण्यासाठी 15 लाख रुपयांचे अनुदान हे संबंधित पुरस्कार्थींना प्रदान केले जाते .
विज्ञान आणि अभियांत्रिकी संशोधन महामंडळ  यांच्या वतीने हा पुरस्कार दिला जातो, विज्ञान आणि अभियांत्रिकीच्या क्षेत्रात मूलभूत संशोधनास पाठिंबा देणारी विज्ञान आणि तंत्रज्ञान विभागाची  एक वैधानिक संस्था आहे, जिचा प्रारंभ 2013 मध्ये झाला आहे. हा पुरस्कार 40 वर्षांखालील महिला वैज्ञानिकांना देण्यात येतो , ज्यांना एक किंवा त्यापेक्षा अधिक राष्ट्रीय संस्थांच्या वतीने युवा शास्त्रज्ञ पुरस्कार, युवा सहयोगीता पुरस्कार मिळाले असतील, अशांना हा पुरस्कार देण्यात येतो.
पुरस्कारासाठी निवडल्या गेलेल्या महिला शास्त्रज्ञांमध्ये ,भारतीय अभियांत्रिकी संस्था , मुंबई,इथे या रासायनिक जीवशास्त्र क्षेत्रात काम करनाऱ्या सहायक प्राध्यापक डॉ. शोभा कपूर यांचा समावेश असून त्या `होस्ट – पॅथोजेन इंटरॅक्शन्स अँड मेम्ब्रेन बायोलॉजी, केमिकल बायोलॉजी अँड बायोफिजिक्स` विषयातील त्या तज्ज्ञ आहेत.
डॉ. अंतरा बॅनर्जी, शास्त्रज्ञ, बी नॅशनल इन्स्टिट्यूट फॉर रिसर्च इन रिप्रॉडक्टिव्ह हेल्थ, मुंबई, महाराष्ट्र, या आरोग्य शास्त्र क्षेत्रात कार्यरत आहेत. त्या सिग्नल ट्रान्सडक्शन, बायोलॉजी ऑफ रिप्रॉडक्शन अँड इनडोक्रिनॉलॉजी विषयातील तज्ज्ञ आहेत.
डॉ. सोनू गांधी, शास्त्रज्ञ डी, या नॅशनल इन्स्टिट्यूट ऑफ अनिमल बायोटेक्नॉलॉजी, हैद्राबाद इथे कार्यरत असून त्या बायोनॅनोटेक्नॉलॉजी क्षेत्राशी संबंधित आहेत आणि नॅनोसेन्सर्स डिझाइन अँड फॅब्रिकेशन ऑफ लेबल फ्री बायोसेन्सर्स हे त्यांचे मध्यवर्ती विषय आहेत.
डॉ. रितू गुप्ता, सहाय्यक प्राध्यापक, भारतीय अभियांत्रिकी संस्था , जोधपूर, राजस्थान, या नॅनोटेक्नॉलॉजी क्षेत्रात कार्यरत आहेत आणि मटेरिअल सायन्स, नॅनोडिव्हायेस अँड सेन्सर्स, हेल्थ अँड एनर्जी यामध्ये त्या तज्ज्ञ आहेत.
दरवर्षी www.serbonline.in. या माध्यमातून पुरस्कारांसाठी आवाहन केले जाते.Jaydevi PS/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138